బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ధోనీతో నన్ను పోల్చకండి: దినేశ్ కార్తీక్
ముక్కోణపు టీ20 సిరీస్‌ ఫైనల్లో చివరి బంతికి సిక్స్ కొట్టి భారత్‌ని గెలిపించిన దినేశ్ కార్తీక్‌ను ఇప్పుడు అందరూ ఫినిషర్ మహేంద్రసింగ్
Samayam Telugu | Updated:
Mar 21, 2018, 11:08AM IST
ధోనీతో నన్ను పోల్చకండి: దినేశ్ కార్తీక్
ముక్కోణపు టీ20 సిరీస్‌ ఫైనల్లో చివరి బంతికి సిక్స్ కొట్టి భారత్‌ని గెలిపించిన దినేశ్ కార్తీక్‌ను ఇప్పుడు అందరూ ఫినిషర్ మహేంద్రసింగ్ ధోనీతో పోల్చుతున్నారు. అయితే.. ఈ పోలిక సబబు కాదని.. మహేంద్రసింగ్ ధోనీ గొప్ప ఆటగాడని కార్తీక్ కితాబిచ్చాడు. ధోనీ కంటే ఏడాది ముందే భారత్ జట్టులోకి వచ్చిన దినేశ్ కార్తీక్ .. బ్యాట్‌‌తో ఆశించిన మేర రాణించలేక క్రమంగా కనుమరుగైపోయాడు. అయితే.. గత రెండేళ్ల నుంచి కార్తీక్ బ్యాటింగ్‌లో గణనీయమైన మార్పు వచ్చింది. ఐపీఎల్, దేశవాళీ టోర్నీల్లో మంచి స్కోర్లు చేస్తుండటంతో భారత సెలక్టర్లు కూడా అతడికి అవకాశాలు కల్పిస్తున్నారు. తాజాగా బంగ్లాదేశ్‌‌పై చేజారిపోయిందుకున్న మ్యాచ్‌ని కార్తీక్ గెలిపించిన తీరుతో.. ఇక జట్టులో అతని స్థానాకి ఢోకా ఉండకపోవచ్చని క్రికెట్ విశ్లేషకులు అభిప్రాయపడుతున్నారు.
తాజాగా దినేశ్ కార్తీక్ మీడియాతో మాట్లాడుతూ.. ‘మహేంద్రసింగ్ ధోనీతో నన్ను పోల్చడం సమంజసం కాదు. అతను టాపర్‌గా ఉన్న యూనివర్సిటీలో నేను ఇంకా చదువుకుంటున్నాను. కెరీర్‌లో ధోనీతో పోలిస్తే నా ప్రయాణం పూర్తి భిన్నం. మొదట్లో ధోనీ మహా సిగ్గరి. ఎవరితోనూ ఎక్కువగా మాట్లాడేవాడు కాదు. కానీ.. కెప్టెన్‌గా బాధ్యతలు స్వీకరించాక అతనిలో మార్పు వచ్చింది. ఇప్పుడు యువ క్రికెటర్లకి సాయం చేసేందుకు తానే ముందుంటున్నాడు. సుదీర్ఘ కెరీర్‌లో ఒక్క సిక్స్‌ నాకు ఊహించని గుర్తింపు తీసుకురావడం చాలా సంతోషంగా ఉంది. రెండేళ్ల క్రితం ఫామ్ కోల్పోయి తంటాలు పడుతున్న నాకు నాయర్ చాలా సాయం చేశాడు. ఒత్తిడిలో తెలివిగా ఎలా ఆడాలో నేర్పించాడు’ అని దినేశ్ కార్తీక్ వెల్లడించాడు.